ΕΛΛΗΝΙΚΗ ΔΗΜΟΚΡΑΤΙΑ

ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ

****

**ΣΧΟΛΗ ΑΝΘΡΩΠΙΣΤΙΚΩΝ ΕΠΙΣΤΗΜΩΝ ΚΑΙ ΠΟΛΙΤΙΣΜΙΚΩΝ ΣΠΟΥΔΩΝ**

**ΤΜΗΜΑ ΙΣΤΟΡΙΑΣ, ΑΡΧΑΙΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΟΛΙΤΙΣΜΙΚΩΝ ΑΓΑΘΩΝ**

ΔΕΛΤΙΟ ΤΥΠΟΥ

***«ΔΙΑΚΡΙΣΗ ΦΟΙΤΗΤΩΝ ΤΟΥ ΤΜΗΜΑΤΟΣ»***

Στο 4ο Πανελλήνιο Συνέδριο Φοιτητών Αρχαιολογίας, **διακρίθηκαν** οι φοιτητές του τμήματος Ιστορίας, Αρχαιολογίας και Διαχείρισης Πολιτισμικών Αγαθών του Πανεπιστημίου Πελοποννήσου. Στο θεσμό αυτό, με τίτλο: *«Η Δική μας Αρχαιολογία: Διεπιστημονικές και* *Κοινωνικές Προσεγγίσεις»*, που πραγματοποιήθηκε στις 8-10 Απριλίου 2016, στο Αριστοτέλειο Πανεπιστήμιο Θεσσαλονίκης, οι φοιτητές του τμήματος συμμετείχαν με τις κάτωθι **ανακοινώσεις**:

1. **Αβραμοπούλου Αναστασία**, 3ο έτος: *«Ερμηνευτικές Προσεγγίσεις της Ζωφόρου του στόλου από τη Δυτική Οικία του Ακρωτηρίου Θήρας»*
2. **Κολλιόπουλος Παναγιώτης, Πολυχρονάτου Ιωάννα**, 3ο έτος: *«Προέλευση, μελέτη, συντήρηση και χρήση του αρχαιολογικού γυαλιού»*
3. **Μαλλίρη Αναστασία (Νατάσσα)**, 3ο έτος: *«Η Γεωμορφολογία της Ομηρικής Γεωγραφίας: Τόποι και Λιμένες στην Οδύσσεια»*
4. **Πανέρα Χριστίνα**, 3ο έτος: *«Μορφή και σημασία πλωτών στην Προδυναστική Αίγυπτο»*
5. **Ράου Αντιγόνη**, 3ο έτος: *«Εμπόριο Κεραμικής Αρχαϊκής και Κλασικής περιόδου»*
6. **Σάσσαλος Ηρακλής**, 4ο έτος: *« Η αναζήτηση ενός Μυκηναϊκού οικισμού και η εύρεση ενός Προϊστορικού σπηλαίου στο όρος Λαπίθα Ηλείας»*
7. **Τζεγκόζη Δάφνη**, 3ο έτος: *« Αρχαία Πλοήγηση»*

Η δυναμική παρουσία της αποστολής του Πανεπιστημίου Πελοποννήσου είχε ως αποτέλεσμα την παραλαβή του προεδρείου για τη διοργάνωση του 5ου Πανελληνίου Συνεδρίου Φοιτητών Αρχαιολογίας στην Καλαμάτα.

Αξίζει να σημειωθεί η αμέριστη υποστήριξη των εποπτευόντων καθηγητών.

Ευελπιστούμε στην περαιτέρω αρωγή του Πανεπιστημίου Πελοποννήσου, καθώς και στην υποστήριξη των Περιφερειακών και Τοπικών Αρχών.

**Καλαμάτα**

 **22 Απριλίου 2016**